**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-36 „DĖL Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos APRAŠO PATVIRTINIMO“ IR JĮ KEITUSIO SPRENDIMO PAKEITIMO**

2023 m. gruodžio 21 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 13 ir 30 punktais, Plungės rajono savivaldybės taryba n u s p r e n d ž i a:

1. Pakeisti Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašą, patvirtintą Plungės rajono savivaldybės tarybos 2023 m. vasario 23 d. sprendimu Nr. T1-36 (kartu su 2023 m. spalio 26 d. sprendimu Nr. T1-273) ir išdėstyti jį nauja redakcija (pridedama).

2. Įpareigoti Plungės rajono savivaldybės administracijos struktūrinius padalinius, kuruojančius jų reguliavimo sričiai priskirtas viešąsias įstaigas, supažindinti viešųjų įstaigų vadovus su šio sprendimo 1 punktu atnaujintu Tvarkos aprašu.

Savivaldybės meras

SUDERINTA:

Savivaldybės meras Audrius Klišonis

Savivaldybės vicemeras Žydrūnas Purauskis

Administracijos direktorius Dalius Pečiulis

Juridinio ir personalo administravimo skyriaus vedėjas Vytautas Tumas

Finansų skyriaus vedėja Daiva Mažeikienė

Buhalterinės apskaitos skyriaus vedėja Genovaitė Pečkauskienė

Švietimo ir sporto skyriaus vedėjas Gintautas Rimeikis

Kultūros, turizmo ir viešųjų ryšių skyriaus vedėja Vida Saukalienė

Socialinės paramos skyriaus vedėja Jolanta Puidokienė

Jaunimo reikalų koordinatorė Jurga Venckuvienė

Turto skyriaus vedėja Živilė Bieliauskienė

Savivaldybės gydytoja Oresta Gerulskienė

Protokolo skyriaus kalbos tvarkytoja Simona Grigalauskaitė

Tarybos posėdžių sekretorė Irmantė Kurmienė

Sprendimą rengė Švietimo ir sporto skyriaus vyr. specialistė Julija Čiuželienė

PATVIRTINTA

Plungės rajono savivaldybės tarybos

2023 m. vasario 23 d. sprendimu Nr. T1-36 (pakeista 2023 m. spalio 26 d. sprendimu Nr. T1-273)

(nauja redakcija 2023 m. gruodžio 21 d.

sprendimu Nr. T1- )

**trūkstamų Specialistų pritraukimo į PLUNGĖS rajono savivaldybės VIEŠĄSIAS IR BIUDŽETINES įstaigas PROGRAMOS tvarkos aprašas**

**I SKYRIUS**

**BENDROSIOS NUOSTATOS**

1. Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos (toliau – Specialistų pritraukimo programa) tvarkos aprašas (toliau – Aprašas) nustato trūkstamų specialybių specialistams, įdarbinamiems Plungės rajono savivaldybės (toliau – Savivaldybė) viešosiose ir biudžetinėse įstaigose (toliau – Įstaigos), paskatas, jų teikimo sąlygas ir tvarką.

2. Aprašo tikslas – sudaryti palankesnes sąlygas įdarbinti kvalifikuotus specialistus Savivaldybės Įstaigose, kad būtų užtikrinti Įstaigų veiklos poreikiai, teikiamų paslaugų gyventojams prieinamumas ir kokybė.

3. Apraše vartojamos sąvokos:

**Darbo grupė** – Plungės rajono savivaldybės mero potvarkiu patvirtinta darbo grupė, vertinanti Įstaigų pateiktus Trūkstamų specialistų sąrašus bei jų pagrindu teikianti Savivaldybės merui tvirtinti Trūkstamų specialistų sąrašą.

**Įstaiga** – Plungės rajono savivaldybės viešoji arba biudžetinė įstaiga, kurios savininkė arba dalininkė yra Plungės rajono savivaldybės taryba.

**Trūkstamas specialistas** – patvirtintame sąraše įvardintų specialybių darbuotojas, turintis teisę dalyvauti Savivaldybės specialistų pritraukimo programoje.

**Savivaldybės būstas** – Savivaldybei nuosavybės teise priklausantis ar iš fizinių ar juridinių asmenų išsinuomotas būstas, įtrauktas į Savivaldybės tarybos ar jos įgaliotos Savivaldybės administracijos patvirtintą Savivaldybės būsto fondo sąrašą.

4. Kitos Apraše vartojamos sąvokos suprantamos taip, kaip jos apibrėžtos Civiliniame kodekse, Lietuvos Respublikos paramos būstui įsigyti ar išsinuomoti įstatyme, Lietuvos Respublikos valstybės ir savivaldybių turto valdymo, naudojimo ir disponavimo juo įstatyme, Lietuvos Respublikos Vyriausybės 2001 m. liepos 1 d. nutarime Nr. 878 „Dėl Tarnybinių gyvenamųjų patalpų naudojimo ir apskaitos tvarkos aprašo patvirtinimo“ ir kituose teisės aktuose.

**II SKYRIUS**

**DOKUMENTŲ PATEIKIMO TVARKA IR EIGA**

5. Kasmet Plungės rajono savivaldybės administracijos (toliau – Savivaldybės administracija) skyriai iš kuruojamų Įstaigų surenka trūkstamų specialistų (toliau – Specialistai) poreikį ir jį pagrindžiančius dokumentus (vadovaujantis Darbo grupės) nuostatuose nustatytais kriterijais, tačiau neapsiribojant vien jais) iki einamųjų metų gegužės 1 d. Informaciją dėl trūkstamų specialistų po nurodyto termino gali teikti ir pačios Įstaigos metų eigoje.

6. Darbo grupė, vadovaudamasi Darbo grupės nuostatuose numatytais kriterijais, įvertinusi poreikį bei jį pagrindžiančius dokumentus, atrenka ir teikia Savivaldybės merui tvirtinti Trūkstamų specialistų sąrašą (toliau – Sąrašas). Patvirtintame Sąraše išvardintų specialybių darbuotojai įgyja teisę dalyvauti Specialistų pritraukimo programoje. Savivaldybės meras tvirtina Darbo grupę, kurią sudaro: 2 Savivaldybės tarybos nariai, 1 Savivaldybės mero deleguotas atstovas, 2 Savivaldybės administracijos valstybės tarnautojai, 1 Užimtumo tarnybos prie Lietuvos Respublikos Socialinės apsaugos ir darbo ministerijos deleguotas atstovas, 1 Plungės pramoninkų sąjungos atstovas, 1 Plungės smulkiojo verslo asociacijos atstovas ir 1 Plungės rajono bendruomeninių organizacijų sąjungos asociacijos narys. Darbo grupės nuostatai tvirtinami Savivaldybės mero potvarkiu. Darbo grupė sudaroma 3 metų laikotarpiui.

7. Specialistų skaičius Savivaldybės merui teikiamame tvirtinti Sąraše negali viršyti tais metais Savivaldybės biudžete Specialistų pritraukimo programai numatytų lėšų, atsižvelgiant į tai, kad didžiausia galima paskatų metinė verčių suma vienam specialistui yra 14 400 eurų, įskaitant privalomus sumokėti mokesčius, išskyrus atvejus, numatytus Aprašo 28 punkte. Gavus informaciją po nurodyto termino, nurodyto Aprašo 5 punkte, Trūkstamų specialistų sąrašas gali būti papildomas ir vėliau, išskirtiniais atvejais, jei tais metais yra nepanaudotų biudžeto lėšų, numatytų programai arba programai yra skiriamas papildomas finansavimas.

8. Sąrašas tvirtinamas einamiesiems metams (tačiau paskatos teikiamos visą Plungės rajono savivaldybės administracijos, Plungės rajono savivaldybės viešosios arba biudžetinės įstaigos ir specialisto bendradarbiavimo sutarties laikotarpį, išskyrus atvejus, kai sutartis nutraukiama anksčiau laiko).

9. Savivaldybės merui patvirtinus Sąrašą, Įstaigos, kurioms trūksta Sąraše nurodytų darbuotojų, teikia Prašymą (1 priedas) Savivaldybės administracijos direktoriui dėl Aprašo III skyriuje išvardintų paskatų skyrimo įdarbinamam specialistui. Prašymai gali būti teikiami ištisus metus, atsižvelgiant į Programai skirtą finansavimą.

10. Prašymas gali būti pateiktas elektroniniu paštu savivaldybe@plunge.lt arba Savivaldybės administracijos Bendrųjų reikalų skyriuje, 115 kab., Vytauto g. 12, Plungėje. Įstaigos, naudojančios dokumentų valdymo sistemą „Kontora“, prašymus pateikia per sistemą.

11. Įstaigos prašymą nagrinėja tos Įstaigos veiklą kuruojantis Savivaldybės administracijos skyrius. Jei kyla neaiškumų, kurio skyriaus kompetencijai priskiriamas prašymo nagrinėjimas, sprendimą, kuriam skyriui paskirti prašymo nagrinėjimą, priima Administracijos direktorius.

12. Skyrius, ne vėliau kaip per 10 (dešimt) darbo dienų, įvertinęs Įstaigos Prašymą ir priedus, parengia įsakymo bei sutarties projektus dėl paskatų skyrimo arba pateikia motyvuotą informaciją, kodėl negali būti teikiamos paskatos arba tik dalis jų ir apie tai informuoja Įstaigą.

13. Sprendimą dėl paskatų teikimo priima Savivaldybės administracijos direktorius.

14. Įstaiga apie priimtą sprendimą dėl paskatų teikimo specialistui informuojama ne vėliau kaip per 5 (penkias) darbo dienas nuo sprendimo priėmimo dienos. Įstaigai elektroniniu būdu išsiunčiama Savivaldybės administracijos direktoriaus įsakymo kopija.

15. Jei sąlygos tinkamos visoms šalims, Savivaldybės administracija, Įstaiga ir Specialistas pasirašo trišalę sutartį dėl dalyvavimo Specialistų pritraukimo programoje.

16. Per mėnesį nuo Savivaldybės administracijos, Įstaigos ir Specialisto sutarties pasirašymo dienos Įstaiga su Specialistu sudaro neterminuotą darbo sutartį, išskyrus tuos atvejus, jei darbo sutartis buvo sudaryta anksčiau, nei Įstaiga kreipėsi dėl įtraukimo į Trūkstamų specialistų sąrašus, tačiau tokiu atveju, paskatos teikiamos tik nuo to mėnesio, kurį yra priimamas Administracijos direktoriaus sprendimas skirti paskatas.

17. Pasirašytos sutarties su Specialistu kopija, patvirtinta teisės aktų nustatyta tvarka, per 10 (dešimt) darbo dienų privalo būti pateikta Savivaldybės administracijai ir saugoma kaip neatsiejama Savivaldybės administracijos, Įstaigos ir Specialisto sutarties dalis. Paskatos teikiamos tik tada, kai Savivaldybės administracija gauna darbo sutarties kopiją.

18. Jei per nustatytus terminus Įstaiga dėl nepateisinamos priežasties nepateikia su Specialistu pasirašytos sutarties Savivaldybės administracijai, Savivaldybės administracijos, Įstaigos ir Specialisto sutartis nutraukiama.

19. Jeigu Įstaiga neįgyvendina Aprašo 17 punkte numatytų sąlygų arba Specialistų pritraukimo programoje dalyvaujantiems Specialistams suteikiamų paskatų verčių suma yra mažesnė nei didžiausia galima ir lieka pakankamai Specialistų pritraukimo programai skirtų lėšų, arba metų eigoje skiriamas papildomas finansavimas Specialistų pritraukimo programai, Darbo grupė gali papildomai svarstyti Įstaigų siūlymus ir papildyti Sąrašą naujomis specialybėmis.

20. Už sutartinių įsipareigojimų įvykdymą atsakinga Įstaiga, pasiūliusi Specialisto kandidatūrą ir su juo sudariusi sutartį.

**III SKYRIUS**

**PASKATOS TRŪKSTAMŲ SPECIALISTŲ PRITRAUKIMUI**

21. Apraše numatytos šios paskatos:

21.1. gyvenamosios patalpos nuomos išlaidų kompensavimas;

21.2. Savivaldybės būsto suteikimas;

21.3. metinė piniginė išmoka;

21.4. Stipendija (paskutinių kursų studentui, kuris po studijų įsipareigoja dirbti Įstaigoje);

21.5. Stipendija dirbančiam studentui (paskutinių kursų studentui, kuris dar studijų metu įsipareigoja pradėti dirbti Įstaigoje);

21.6. prioritetas Specialisto vaikams priimant į Plungės rajono savivaldybės ugdymo įstaigas.

22. Paskatos teikiamos kasmet tol, kol darbuotojas dirba Įstaigoje pagal Specialistų pritraukimo programą, bet ne ilgiau nei 3 metus (ilgesnis nei 3 metų terminas gali būti nustatomas tik gydytojams rezidentams, bet ne ilgesnis negu rezidentūros trukmė), išskyrus paskatas nurodytas Aprašo 21.4. ir 21.5. papunkčiuose, kurių terminas nustatomas vadovaujantis Aprašu ir sutartyje numatytas sąlygas (nėštumo ir gimdymo atostogų, atostogų vaikui prižiūrėti ir privalomos karo tarnybos laikotarpis neįskaičiuojamas).

23. Programos asignavimų valdytojas – Įstaiga, įdarbinanti Specialistą.

**IV SKYRIUS**

**GYVENAMOSIOS PATALPOS NUOMOS IŠLAIDŲ KOMPENSAVIMAS**

24. Būsto nuomos sutartis privalo būti įregistruota viešajame Nekilnojamo turto registre.

25. Nuomos išlaidų kompensacijos dydis negali viršyti 200 Eur/mėn.

26. Nuomos išlaidų kompensacijos mokamos vieną kartą per mėnesį. Įstaiga į Savivaldybės administraciją dėl kompensacijos mokėjimo kreipiasi pateikdama paraišką pagal programos sąmatą kartą per ketvirtį.

27. Nuomos išlaidų kompensacijos už ne visą mėnesį dydis apskaičiuojamas nustatyto dydžio nuomos išlaidų kompensaciją dalijant iš to mėnesio kalendorinių dienų skaičiaus ir dauginant iš dienų, už kurias Specialistui priklauso nuomos išlaidų kompensacija, skaičiaus.

28. Specialistui nuomos išlaidų mokėjimas nutraukiamas šiais atvejais:

28.1. kai Specialistui suteikiamas Savivaldybės būstas;

28.2. kai baigia galioti visų šalių sutartiniai įsipareigojimai;

28.3. kai pasibaigia gyvenamosios patalpos arba jos dalies nuomos sutartis ir nesudaryta kita gyvenamosios patalpos arba jos dalies nuomos sutartis;

29. Specialistas apie Aprašo 28 punkte nurodytas aplinkybes privalo raštu informuoti Įstaigą, o ši – Savivaldybės administraciją ne vėliau kaip per 5 (penkias) darbo dienas nuo jų atsiradimo.

**V SKYRIUS**

**STIPENDIJOS**

30. Specialistui, gaunančiam stipendiją, įsipareigojimo terminas dėl darbo Įstaigoje nustatomas semestrų (traktuojamų kaip pusę metų), už kuriuos mokama stipendija, skaičių dvigubinant.

31. Nustatomos šių rūšių stipendijos:

31.1. Stipendija – paskutinių kursų studentui, kuris po studijų įsipareigoja dirbti Įstaigoje, mokama 250 Eur. mėnesinė stipendija, kol baigs studijas;

31.2. Stipendija dirbančiam studentui – paskutinių kursų studentui, kuris dar studijų metu įsipareigoja pradėti dirbti Įstaigoje (ne mažesniu nei 0,5 etato krūviu), mokama 500 Eur mėnesinė stipendija, kol baigs studijas.

32. Stipendija nemokama arba nutraukiama mokėti šiais atvejais:

32.1. akademinių atostogų metu, tokiu atveju įsipareigojimo terminas yra pratęsiamas akademinių atostogų terminui;

32.2. nutraukus studijas arba nebaigus studijų, ir negalint įgyvendinti sutartyje numatytų šalių įsipareigojimų iki numatyto termino (išskyrus atvejus numatytus Aprašo 32.1 papunktyje), tokiu atveju yra taikomos Aprašo 42 punkto nuostatos.

**VI SKYRIUS**

**SAVIVALDYBĖS BŪSTO SUTEIKIMAS**

33. Savivaldybės būstas Specialistui suteikiamas Plungės rajono savivaldybės tarybos sprendimu patvirtinta Plungės rajono savivaldybės būsto ir socialinio būsto nuomos tvarka.

**VII SKYRIUS**

**METINĖ PINIGINĖ IŠMOKA**

34. Iki 12 000 eurų, įskaitant privalomus sumokėti mokesčius, dydžio metinė piniginė išmoka skiriama proporcingai Specialisto darbo krūviui. Didžiausia galima metinė vienkartinė piniginė išmoka – 12 000 eurų, įskaitant privalomus sumokėti mokesčius, – gali būti skiriama, jei Specialistas dirba 1 etato darbo krūviu (dirbant keliose Plungės rajono savivaldybės viešosiose arba biudžetinėse įstaigose pagal Specialistų pritraukimo programą, darbo krūvis sumuojamas, bet išmoka mokama už ne daugiau kaip 1 etato darbo krūvį, o jei specialistas dirba mažesniu nei 0,5 etato krūviu per visas Įstaigas, išmoka nemokama).

35. Išmoka skiriama kasmet, bet ne ilgiau nei trišalėje sutartyje numatyti šalių įsipareigojimai, dirbant nepertraukiamai (nėštumo ir gimdymo atostogų, atostogų vaikui prižiūrėti ir privalomos karo tarnybos laikotarpis neįskaičiuojamas).

36. Už kiekvieną skirtą metinę vienkartinę piniginę išmoką būtina Įstaigoje išdirbti einamuosius metus arba grąžinti skirtas lėšas. Jei išdirbama ne pilnus metus, grąžinama lėšų suma apskaičiuojama skirtos metinės išmokos sumą dalijant iš tų metų kalendorinių dienų skaičiaus ir dauginant iš dienų, kurias specialistas dirbo Įstaigoje, skaičiaus. Jei Specialistas pradeda dirbti metų eigoje, tokiu atveju jam išmokama suma skaičiuojama taip: metinės išmokos dydį dalijant iš 12 mėnesių ir padauginus iš likusių mėnesių skaičiaus iki kalendorinių metų pabaigos.

37. Išmoką Specialistui perveda Įstaiga, įdarbinusi specialistą. Įstaiga pateikia mokėjimo prašymą Savivaldybės administracijai dėl lėšų pervedimo per 20 (dvidešimt) darbo dienų nuo tos dienos, kai Savivaldybės administracija gauna tarp Įstaigos ir Specialisto pasirašytą neterminuotą darbo sutartį.

38. Specialistas, gaunantis šią paskatą, yra informuojamas apie pareigą sumokėti visus su išmoka susijusius mokesčius, numatytus Lietuvos Respublikos teisės aktuose.

**VIII SKYRIUS**

**PRIORITETAS SPECIALISTO VAIKAMS PRIIMANT JUOS Į PLUNGĖS RAJONO SAVIVALDYBĖS UGDYMO ĮSTAIGAS**

39. Specialistų pritraukimo programoje dalyvaujančių specialistų vaikams suteikiamas prioritetas priimant juos į Plungės rajono savivaldybės ugdymo įstaigas.

**IX SKYRIUS**

**ATSAKOMYBĖ**

40. Specialistas įsipareigoja pateikti teisingą ir visą prašomą informaciją, įrodančią teisę gauti paskatas.

41. Įstaigos vadovas privalo ne vėliau kaip per 10 (dešimt) darbo dienų raštu informuoti Savivaldybės administraciją, jeigu Specialistas nutraukia darbo santykius su Įstaiga anksčiau nei nurodyta trišalėje sutartyje.

42. Nepanaudotą ar Specialisto grąžintą paskatų finansavimui gautą sumą Įstaiga privalo grąžinti, o Specialistas:

42.1. jeigu Specialistas nutraukia darbo santykius su Įstaiga, neįgyvendinus trišalėje sutartyje numatytų įsipareigojimų arba Aprašo 45 punkte nurodytu atveju, privalo sumokėti 5 proc. netesybas nuo skirtos metinės piniginės išmokos sumos (per visą sutarties laikotarpį), išskyrus tuo atveju, jei darbo sutartis nutraukiama darbdavio iniciatyva, be darbuotojo kaltės;

42.2. jeigu Specialistas, gavęs Stipendiją dirbančiam studentui, neįvykdo savo įsipareigojimų, numatytų sutartyje, privalo sumokėti 5 proc. netesybas nuo bendros gautų stipendijų sumos (per visą sutarties laikotarpį), išskyrus tuo atveju, jei darbo sutartis nutraukiama Įstaigos iniciatyva;

42.3. jeigu Specialistas, gavęs Stipendiją, neįvykdo savo įsipareigojimų, numatytų sutartyje, privalo gražinti visą gautų stipendijų sumą ir sumokėti 5 proc. netesybas nuo bendros gautų stipendijų sumos (per visą sutarties laikotarpį), o jei Specialistas buvo pradėjęs įgyvendinti įsipareigojimus (pradėjo dirbti), tačiau nedirbo visą sutartyje numatytą laikotarpį, tokiu atveju, Specialistas, privalo gražinti tą stipendijos dalį, dėl kurios liko neįgyvendinti įsipareigojimai ir sumokėti 5 proc. netesybas nuo bendros negražintų stipendijų sumos.

43. Įstaiga paskatoms nepanaudotą sumą privalo grąžinti į Plungės rajono savivaldybės biudžetą.

44. Įstaiga ir Specialistas atsako už pateiktos informacijos ir duomenų teisingumą.

45. Paskatų Specialistui suteikimas nutraukiamas šiais atvejais:

45.1. pasibaigus sutarties galiojimui arba įvykdžius visus sutartyje numatytus šalių įsipareigojimus;

45.2. Specialistui nutraukus darbo sutartį;

45.3. atsisakius savo noru;

45.4. išaiškėjus, jog buvo pateikti tikrovės neatitinkantys dokumentai;

45.5. dėl kitų priežasčių Specialistui atsisakius.

46. Turint pagrįstų įrodymų, jog paskatos buvo gautos neteisėtai, Specialisto paskatoms išleistos lėšos susigrąžinamos teisės aktų nustatyta tvarka.

**X SKYRIUS**

**BAIGIAMOSIOS NUOSTATOS**

47. Konkretus asmuo Specialistų pritraukimo programoje gali dalyvauti vieną kartą, išskyrus tuos atvejus, jei asmuo gavo vienos ar kitos rūšies stipendiją, numatytą šiame Apraše.

48. Asmuo, gavęs bent vienos rūšies stipendiją, gali pretenduoti į kitas paskatas, tačiau atitinkamai privalo būti keičiamos sutarties sąlygos, pratęsiant įsipareigojimą dirbti konkrečioje (-se) Įstaigoje (-se), pagal šio Aprašo nuostatas.

49. Paskatos nesiejamos su darbo užmokesčio dydžiu ir nėra atlyginimo dalis.

50. Paskatų dydžiai nurodomi su įskaitytais privalomais sumokėti mokesčiais. Privalomus sumokėti mokesčius, prieš pervesdama pinigines paskatas Specialistui, sumoka Specialistą įdarbinanti Įstaiga.

51. Tai, kas nereglamentuota Apraše, sprendžiama taip, kaip numatyta Lietuvos Respublikos teisės aktuose.

52. Įstaigų vadovai ir Specialistai, nesilaikantys šio Aprašo nustatytų reikalavimų, atsako pagal galiojančius Lietuvos Respublikos teisės aktus.

53. Jei sutartį pasirašiusi Įstaiga motyvuotai nebegali užtikrinti savo įsipareigojimų, Įstaiga kartu su Savivaldybės administracija privalo tarpininkauti ieškant analogiškos darbo vietos, kitoje Savivaldybės Įstaigoje (išskyrus tuo atveju, jei tai vienintelė Įstaiga, galinti suteikti tokio paties pobūdžio darbo vietą), jei kitoje Savivaldybės Įstaigoje nepavyksta rasti tinkamos analogiškos darbo vietos, Specialistas neprivalo vykdyti prievolės, numatytos Aprašo 42 punkte.

54. Aprašas gali būti keičiamas ir papildomas Savivaldybės tarybos sprendimu.

55. Šio Aprašo nuostatas dėl lėšų panaudojimo, kontrolę vykdo Savivaldybės Kontrolės ir audito tarnyba.

56. Informacija apie Aprašo nuostatų taikymą yra vieša ir skelbiama Savivaldybės tinklapyje [www.plunge.lt](http://www.plunge.lt).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašo

1 priedas

**(Prašymo pavyzdys)**

Plungės rajono savivaldybės administracijai

**PRAŠYMAS**

**DALYVAVAUTI SPECIALISTŲ PRITRAUKIMO PROGRAMOJE**

\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

|  |
| --- |
| **1.  Savivaldybės viešosios ar biudžetinės įstaigos kontaktiniai duomenys:**  Įstaigos pavadinimas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Įstaigos kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Įstaigos adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefono numeris\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Elektroninio pašto adresas\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **2. Trūkstamos specialybės specialisto kontaktiniai duomenys:**  Vardas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Pavardė\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Asmens kodas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gyvenamosios vietos adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Telefono numeris \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Elektroninio pašto adresas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **Darbo krūvis numatytas darbo sutartyje (planuojamas darbo krūvis)**  **3. Specialisto profesinė kvalifikacija (pridedamos išsilavinimą pagrindžiančių dokumentų kopijos):**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |
| **4. Nurodyti, ar trūkstamos specialybės specialistas dirba kitose įstaigose. Jei taip, kokiose įstaigose, kokiu darbo krūviu:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| **5. Pageidaujamos paskatos (pažymėti):**  □ gyvenamosios patalpos nuomos išlaidų kompensavimas *(jei pažymima, papildomai pateikiama: a) pagal Civiliniame kodekse nustatytas sąlygas ne trumpiau kaip 3 metams sudaryta būsto nuomos gyvenamosios patalpos nuomos sutartis. Būsto nuomos sutartis privalo būti įregistruota Lietuvos Respublikos nekilnojamojo turto registre; b) asmens tapatybę patvirtinantis dokumentas (jeigu prašymą teikia įgaliotas atstovas, jis pateikia atstovavimą ir asmens tapatybę patvirtinančius dokumentus); c) jeigu prašymas siunčiamas registruotu laišku, kartu teikiama patvirtinta asmens tapatybę patvirtinančio dokumento kopija.);*  □ Savivaldybės būsto suteikimas;  □ metinė piniginė išmoka;  □ prioritetas specialisto vaikams priimant juos į Plungės rajono savivaldybės ugdymo įstaigas.  **arba**  □ **Stipendija – paskutinių kursų studentui, kuris po studijų įsipareigoja dirbti įstaigoje**  **arba**  □ **Stipendija dirbančiam studentui – paskutinių kursų studentui, kuris dar studijų metu įsipareigoja pradėti dirbti įstaigoje** |

|  |  |  |  |  |
| --- | --- | --- | --- | --- |
|  |  |  |  |  |
| *(Įstaigos atstovas , -ė)* |  | *(parašas)* |  | *(vardas ir pavardė)* |
| *(Specialistas, -ė)* |  | *(parašas)* |  | *(vardas ir pavardė)* |

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS 2023 M. VASARIO 23 D. SPRENDIMO NR. T1-36 „DĖL Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos APRAŠO PATVIRTINIMO“ IR JĮ KEITUSIO SPRENDIMO PAKEITIMO“** |
| 2023 m. gruodžio 5 d.  Plungė |

**1. Parengto sprendimo projekto tikslai, uždaviniai.**

Pakeisti Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašą ir išdėstyti jį nauja redakcija.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Siūloma pakeisti Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašą, patvirtintą Plungės rajono savivaldybės tarybos 2023 m. vasario 23 d. sprendimu Nr. T1-36 „Dėl Trūkstamų specialistų pritraukimo į Plungės rajono savivaldybės viešąsias ir biudžetines įstaigas programos tvarkos aprašo patvirtinimo“ (kartu su 2023 m. spalio 26 d. sprendimu Nr. T1-272).

**3. Kodėl būtina priimti sprendimą, kokių pozityvių rezultatų laukiama.**

Pakeitimai siūlomi vertinant tai, jog programa gyvuoja 2 metus, tačiau programa neatitinka šių dienų realijų ir lūkesčių, siūloma supaprastinti procesus, jog būtų galima reaguoti į besikeičiančias poreikio tendencijas.

Siūloma atsisakyti paskatų, susietų su nekilnojamo turto įsigijimu, kadangi viena iš paskatų buvo papildomai finansuoti 5 proc. kredito dalies, įsigyjant pirmąjį būstą pagal jaunoms šeimoms taikomą finansinę paskatą. Įvertinus 2023 metų situaciją, jog valstybės biudžete, pritrūkus lėšų, jų papildomai nebuvo skirta, todėl minėta papildoma 5 proc. kredito dalies paskata jaunoms šeimoms, įsigyjančioms būstą, nebūtų buvusi taikoma, jeigu asmenys ja būtų norėję pasinaudoti.

Siūloma atsisakyti ir metinio piniginio krepšelio turizmo, sveikatingumo, grožio, sporto, kultūros paslaugoms Plungės rajono savivaldybėje, nes šia paskata yra didinama administracinė našta asmenims, nes jie yra įpareigoti kaupti čekius ar kitokio pobūdžio dokumentus ir juos iki metų pabaigos pateikti įstaigos vadovui.

Kadangi kitu sprendimo projektu yra siūloma išplėsti galimų gavėjų, kurie pretenduotų į kelionės išlaidų kompensavimą, tvarką, nėra prasmės dubliuoti taikomų specialistų pritraukimo priemonių.

Siūloma padidinti paskatą dėl nuomos išlaidų kompensavimo, ją padidinant iki 200 Eur per mėnesį, nes šiuo metu Plungės r. sav., pagal viešus skelbimus, būsto nuomos kainos prasideda nuo 250 Eur.

Kadangi dalis paskatų yra naikinama, siūloma padidinti metinės išmokos dydį, vietoje 6 900 Eur nustatyti 12 000 Eur, kad specialistai savo nužiūra nuspręstų, kam tuos pinigus skirti (ar būsto įsigijimui, ar būtiniausių prekių ir paslaugų įsigijimui), neįpareigojant už juos atsiskaityti.

Siūlomas ir naujas paskatos tipas – stipendijos, siekiant pritraukti jaunus asmenis dirbti Savivaldybės įstaigose.

Naujos redakcijos apraše siūlomi patikslinimai dėl tam tikrų procedūrų bei paskatų skaičiavimų. Papildyti ir sukonkretinti šalių įsipareigojimai.

Tikimasi, jog naujos redakcijos programa sudarys palankesnes ir tinkamesnes sąlygas, pritraukti trūkstamų sričių specialistus į Plungės rajono savivaldybę.

**4. Lėšų poreikis ir finansavimo šaltiniai.**

Programai, kitų metų biudžete, vykdant turimus įsipareigojimus reiktų numatyti apie 48,5 tūkst. eurų. Jeigu programos galimybėmis pasinaudotų daugiau asmenų nei planuota, būtų kreipiamasi metų eigoje dėl papildomų lėšų skyrimo. Lėšų šaltinis – Savivaldybės biudžeto lėšos.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Kitos savivaldybės taiko įvairių rūšių paskatas:

- Telšių rajono savivaldybė skiria vienkartines 5 000 Eur išmokas mokytojams, kultūros, medicinos darbuotojams (išskyrus gydytojams) ir policijos pareigūnams su įsipareigojimu dirbti 3 metus. Gydytojams mokama kasmetinė 7 000 Eur išmoka su įsipareigojimu dirbti 5 metus.

- Raseinių rajono savivaldybė skiria vienkartines 5 000 Eur išmokas mokytojams ir medicinos darbuotojams (išskyrus gydytojams) su įsipareigojimu dirbti 3 metus. Gydytojams mokama kasmetinė 7 000 Eur išmoka su įsipareigojimu dirbti 3 metus. Policijos pareigūnams – vienkartinė 7 000 Eur su įsipareigojimu dirbti 4 metus.

- Šilalės, Molėtų ir Lazdijų rajonų savivaldybės skiria vienkartinę 10 000 Eur išmoką su įsipareigojimu dirbti 5 metus;

- Pakruojo rajono savivaldybė skiria kasmetinę 6 000 Eur išmoką su įsipareigojimu dirbti 3 metus;

- Biržų rajono savivaldybė skiria vienkartinę 15 000 Eur išmoką su įsipareigojimu dirbti 6 metus.

Kitose savivaldybėse yra taikomos ir kitos priemonės: būsto kredito kompensavimas, parama įsigyti būstą, nuompinigiai ir pan., tačiau asmenys, pretenduojantys gauti paskatas, dažnu atveju gali rinktis tik vieną iš jų.

Pagal siūlomą projektą, maksimali paskatų suma vienam asmeniui galėtų būti skirta – 14 400 Eur, jei specialistas pasirinktų metinę išmoką 12 000 Eur ir nuomos išlaidų kompensavimą.

Metams reikalingi nuompinigiai sudarytų 2 400 Eur.

Stipendijoms galima maksimali metinė suma vienam asmeniui galėtų siekti 6 000 Eur, jei jis pradėtų dirbti Savivaldybės įstaigoje dar studijų metu, o jei įsipareigotų po studijų dirbti, tokiu atveju maksimali metinė suma vienam asmeniui galėtų siekti 3 000 Eur.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Sprendimo lyginamasis variantas pridedamas.

**7. Sprendimo projekto antikorupcinis vertinimas.**

Vadovaujantis LR Korupcijos prevencijos įstatymo 8 straipsnio 1 dalies 2 punktu, antikorupcinis teisės akto projekto vertinimas atliekamas.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės mero institucijos ir Administracijos iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

**-**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Plungės rajono savivaldybės viešosioms ir biudžetinėms įstaigoms, kurių savininkė arba dalininkė yra Plungės rajono savivaldybės taryba.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* | *Tikimasi užtikrinti reikalingų specialistų įdarbinimą Plungės r. sav.* | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* | *Esant pakankamam viešųjų paslaugų spektrui, rajonas tampa patrauklesnis gyventojams kurtis ir gyventi rajone* | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Julija Čiuželienė