**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS**  **DĖL PLUNGĖS RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T1-250 „DĖL SOCIALINIŲ PASLAUGŲ KAINŲ PLUNGĖS RAJONO SAVIVALDYBĖJE NUSTATYMO“ IR JĮ KEITUSIO SPRENDIMO PAKEITIMO** |
| 2023 m. gruodžio 21 d. Nr. T1- |
| Plungė |

Plungės rajono savivaldybės taryba n u s p r e n d ž i a :

1. Pakeisti Plungės rajono savivaldybės tarybos 2022 m. lapkričio 24 d. sprendimą Nr. T1-250 ,,Dėl socialinių paslaugų kainų Plungės rajono savivaldybėje nustatymo“ (kartu su 2023 m. vasario 23 d. sprendimu Nr. T1-39):

1.1. sprendimo 1.1.3 papunktį ir jį išdėstyti taip:

„1.1.3. pagalba į namus – 11,14 Eur už valandą;“

1.2. sprendimo 1.1.4 papunktį ir jį išdėstyti taip:

„1.1.4. socialinių įgūdžių ugdymas, palaikymas ir (ar) atkūrimas Dienos centre:

1.1.4.1. be maitinimo – 4,26 Eur už valandą;

1.1.4.2. kai maitinama vieną kartą per dieną – 4,57 Eur už valandą;

1.1.4.3. kai maitinama du kartus per dieną – 4,76 Eur už valandą;“

1.3. sprendimo 1.1.8 papunktį ir jį išdėstyti taip:

„1.1.8. dienos socialinė globa Dienos centre:

1.1.8.1. be maitinimo – 6,82 Eur už valandą;

1.1.8.2. kai maitinama vieną kartą per dieną – 7,14 Eur už valandą;

1.1.8.3. kai maitinama du kartus per dieną – 7,32 Eur už valandą;“

1.4. sprendimo 1.1.9 papunktį ir jį išdėstyti taip:

„1.1.9. dienos socialinė globa asmens namuose – 12,82 Eur už valandą;“

1.5. sprendimo 1.3.1 papunktį ir jį išdėstyti taip:

„1.3.1. apgyvendinimas apsaugotame būste – 835,00 Eur per mėnesį;“

1.6. sprendimo 1.3.2 papunktį ir jį išdėstyti taip:

„1.3.2. vaikų dienos socialinė priežiūra vaiko su negalia ir (ar) specialiaisiais ugdymosi poreikiais – 85,00 Eur, kitų vaikų – 40,00 per mėnesį;“

1.7. sprendimo 1.4 papunkčio numeraciją į 1.3.3 papunktį ir išdėstyti jį nauja redakcija:

„1.3.3. socialinės reabilitacijos neįgaliesiems bendruomenėje – 19,25 Eur per mėnesį;“

2. Nustatyti, kad sprendimas įsigalioja 2024 m. sausio 1 dieną.

3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt)

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės tarybos posėdžių sekretorė Irmantė Kurmienė

Juridinio ir personalo administravimo skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Protokolo skyriaus kalbos tvarkytoja Simona Grigalauskaitė

Sprendimą rengė Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL PLUNGĖS RAJONO SAVIVALDYBĖS TARYBOS 2022 M. LAPKRIČIO 24 D. SPRENDIMO NR. T1-250 „DĖL SOCIALINIŲ PASLAUGŲ KAINŲ PLUNGĖS RAJONO SAVIVALDYBĖJE NUSTATYMO“ IR JĮ KEITUSIO SPRENDIMO PAKEITIMO“** |
| 2023 m. gruodžio 4 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – nustatyti ir patvirtinti socialinių paslaugų, kurias planuoja ir finansuoja Plungės rajono savivaldybė (toliau – Savivaldybė), kainų savo gyventojams dydžius, užtikrinat jų teikimą Savivaldybėje.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą.**

Sprendimo projektu bus nustatytos Savivaldybės gyventojams teikiamų socialinių paslaugų kainos, kuriomis vadovaujantis bus apmokama už paslaugų teikimą šias paslaugas teikiančioms įstaigoms.

Šiuo metu Savivaldybės tarybos 2022 m. lapkričio 24 d. sprendimu Nr. T1-250 „Dėl socialinių paslaugų kainų Plungės rajono savivaldybėje nustatymo“ yra patvirtinti teikiamų socialinių paslaugų kainų ir maksimalūs socialinių paslaugų išlaidų finansavimo Plungės rajono savivaldybės gyventojams dydžiai. Tačiau vadovaujantis teisės aktais ir atsižvelgiant į socialinių paslaugų teikimo ir organizavimo išlaidas bei socialinių paslaugų teikimo Savivaldybėje ypatumus, socialinių paslaugų teikėjai kasmet peržiūri teikiamų paslaugų finansavimą ir teikia Savivaldybei siūlymus dėl naujų įkainių patvirtinimo ar teikiamų socialinių paslaugų finansavimo. Vadovaujantis Socialinių paslaugų finansavimo lėšų ir apskaičiavimo metodika, patvirtinta Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo lėšų ir apskaičiavimo metodikos patvirtinimo“ ir kitais teisės aktais, paskaičiavimą atliko ir savo įstaigoje dalies teikiamų paslaugų finansavimą peržiūrėjo BĮ Plungės socialinių paslaugų centras (toliau – Plungės socialinių paslaugų centras) bei viešosios įstaigos, kurios teikia Savivaldybės gyventojams akredituotas socialinės priežiūros paslaugas.

Savivaldybę peržiūrėti ir tvirtinti naujas socialinių paslaugų teikimo/finansavimo kainas įpareigoja ir kiti teisės aktai, kuriais Savivaldybėje teikiamos paslaugos yra finansuojamos valstybės biudžeto lėšomis. Lietuvos Respublikos socialinės apsaugos ir darbo ministro 2020 m. gruodžio 8 d. įsakymo Nr. A1-1232 „Dėl savivaldybių administracijoms skirtų valstybės biudžeto lėšų akredituotai vaikų dienos socialinei priežiūrai organizuoti, teikti ir administruoti paskirstymo, pervedimo, tikslinimo, naudojimo, atsiskaitymo ir kontrolės tvarkos aprašo patvirtinimo“ pakeitimo“ 5 punktu, Savivaldybės, organizuojant akredituotą vaikų dienos socialinę priežiūrą vaikų dienos centruose, šio įsakymo pakeitimo projektu 2024 metais kiekvienam vaikui su negalia ir (ar) specialiais ugdymosi poreikiais, turi numatyti ir skirti ne mažiau nei 1,5 bazinių socialinių išmokų dydžio (toliau – BSI) sumą (t. y. 82,50 Eur per mėnesį), kitiems vaikams – ne mažiau nei 0,7 BSI dydžio sumą (t. y. 38,50 Eur per mėnesį) Savivaldybės biudžeto lėšų.

Taip pat, vadovaujantis Lietuvos Respublikos socialinės apsaugos ir darbo ministro 2022 m. gruodžio 16 d. įsakymo Nr. A1-853 „Dėl socialinės reabilitacijos neįgaliesiems bendruomenėje finansavimo iš Lietuvos Respublikos valstybės biudžeto lėšų tvarkos aprašo patvirtinimo“ 8 punktu, Savivaldybė įpareigota skirti ne mažiau nei po 0,35 BSI dydžio sumą per mėnesį Savivaldybės biudžeto lėšų už kiekvieną, socialinėje reabilitacijoje praėjusį mėnesį, dalyvavusį asmenį. Kadangi nuo 2024 m. sausio 1 d. keičiasi (didėja) BSI dydis (55,00 Eur), keičiasi ir patvirtinta socialinės reabilitacijos neįgaliesiems bendruomenėje Savivaldybėje finansuojam suma.

Vadovaujantis teisės aktais ir jų projektais, atsižvelgiant į socialinių paslaugų teikėjų pateiktus paskaičiavimus, teikiamas siūlymas pakeisti Plungės rajono savivaldybės tarybos 2022 m. lapkričio 24 d. sprendimą Nr. T1-250 „Dėl socialinių paslaugų kainų Plungės rajono savivaldybėje nustatymo“ (kartu su 2023 m. vasario 23 d. sprendimu Nr. T1-39) ir patvirtinti naujus socialinių paslaugų įkainius, išdėstytus sprendimo projekte, kurie įsigaliotų nuo 2024 m. sausio 1 d.

**3. Kodėl būtina priimti sprendimą, kokių pozityvių rezultatų laukiama.**

Savivaldybė, patvirtinusi socialinių paslaugų teikimui reikalingus įkainius ir maksimalius socialinių paslaugų išlaidų finansavimo savo teritorijos gyventojams dydžius, kuriuos Savivaldybę įpareigoja patvirtinti Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo ir lėšų apskaičiavimo metodikos patvirtinimo“ 32 punktas, užtikrins sklandų reikalingų gyventojams paslaugų teikimą ir jų finansavimą.

Priėmus sprendimą bus sudarytos galimybės socialines paslaugas teikiančioms įstaigoms teikti socialines paslaugas, Savivaldybei organizuoti trūkstamų paslaugų teikimą Plungės rajono savivaldybės gyventojams. Paslaugų gavėjai turės galimybę pasirinkti paslaugos teikėją.

**4. Lėšų poreikis ir finansavimo šaltiniai.**

Savivaldybėje veikia 8 vaikų dienos centrai, kurie teikia akredituotą vaikų dienos socialinę priežiūrą.

|  |  |  |  |  |
| --- | --- | --- | --- | --- |
| Vaikų skaičius | 2023 m. faktas | | **2024 m. planas** | |
| SB | VB | **SB** | **VB** |
| 192/**197\*** | 112 562 Eur | 154 200 Eur | **114 540 Eur** | **155 800 Eur** |

*\*planuojamas vaikų skaičius 2024 metais*

Planuojant Savivaldybės biudžetą vaikų dienos socialinei priežiūrai lėšų poreikis suplanuotas finansuoti 197 vaikų paslaugas: 37 vaikams su negalia ir (ar) su specialiaisiais ugdymosi poreikiais, 160 – kitiems vaikams.

2024 metų lėšų poreikis: Savivaldybės biudžeto lėšų 114 540 Eur per metus **(**37\*85,00\*12 = 37 740 Eur; 160\*40,00\*12 = 76 800 Eur). Valstybės biudžeto lėšų planuojama, kad skirs – 155 800 Eur per metus*.*

Savivaldybėje veikia 6 nevyriausybinės organizacijos, kurios teikia akredituotas socialinės reabilitacijos neįgaliesiems bendruomenėje paslaugas.

|  |  |  |  |  |
| --- | --- | --- | --- | --- |
| Neįgaliųjų skaičius | 2023 m. faktas | | **2024 m. planas** | |
| SB | VB | **SB** | **VB** |
| 165/**197\*** | 33 699 Eur | 81 547 Eur | **45 507 Eur** | **98 106 Eur** |

*\*planuojamas neįgaliųjų skaičius 2024 metais*

Planuojant Savivaldybės biudžetą socialinės reabilitacijos neįgaliesiems bendruomenėje lėšų poreikis suplanuotas finansuoti 197 asmenų paslaugas.

2024 metų lėšų poreikis: Savivaldybės biudžeto lėšų 45 507 Eur per metus(197\*19,25\*12 = 45 507 Eur). Valstybės biudžeto lėšų planuojama, kad skirs – 98 106 Eur per metus.

Savivaldybėje yra teikiama akredituota apgyvendinimo apsaugotame būste (toliau – AB) suaugusiems asmenims su proto ir (ar) psichine negalia paslauga. Ją gauna 3 Plungės rajono savivaldybės gyventojai: 1 asmeniui AB paslauga teikiama Telšiuose pagal Dūseikių socialinės globos namų pertvarkos procesą ir 2 asmenims AB paslauga teikiama Plungės mieste. AB paslaugos teikėjas – NVO Žemaitijos psichikos negalią turinčių žmonių klubo „Telšių atjauta“.

|  |  |  |
| --- | --- | --- |
| AB paslaugos kaina | 2023 m. finansuota maks. | **2024 m. planas maks.** |
| 750,00 Eur/mėn.  **\*600,00 Eur/mėn.**  **\*835,00 Eur/mėn.** | 525,00 Eur/mėn. | **835,00 Eur/mėn.** |
| 9 443 Eur/metus | **27 240 Eur/metus** |

*\*paslaugos teikėjo patvirtinta kaina 2024 metams*

Planuojant Savivaldybės biudžetą AB paslaugai lėšų poreikis suplanuotas finansuoti 3 asmenų paslaugas. 2024 metų lėšų Savivaldybės biudžeto lėšų poreikis 27 240 Eur per metus – (1\*600,00\*12 = 7 200 Eur; 2\*835,00\*12 = 20 040 Eur).

Savivaldybėje akredituotas pagalbos namuose paslaugas teikia 2 paslaugų teikėjai (Plungės socialinių paslaugų centras ir VšĮ „Nacionalinis socialinės integracijos institutas“). Paslaugos teikiamos 215 asmenų. Per metus jiems suteikiama apie 30 474 šios paslaugos valandos.

2024 metams finansuojant šias paslaugas planuojamos lėšos – 373 635 Eur Savivaldybės biudžeto lėšų (33540 val.\*11,14 = 373 635 Eur).

Plungės socialinių paslaugų centre – įstaigoje yra teikiamos socialinių įgūdžių ugdymo, palaikymo ir (ar) atkūrimo paslaugos suaugusiems neįgaliesiems ir dienos socialinės globos paslaugos suaugusiems neįgaliesiems su sunkia negalia. Vadovaujantis Socialinių paslaugų finansavimo ir lėšų apskaičiavimo metodika, organizuojant šias paslaugas įstaiga paslaugos finansavimo įkainį peržiūrėjo ir įtraukia transporto išlaidų dalį, susijusią su minėtų paslaugų tiesioginiu teikimu, kurios paslaugų sudėtyje anksčiau nebuvo.

Socialinių įgūdžių ugdymo, palaikymo ir (ar) atkūrimo paslaugos teikiamos 13 neįgaliųjų. Per metus jiems suteikiama apie 7 190 šios paslaugos valandų.

2024 metams finansuojant šias paslaugas planuojamos lėšos – 45 696 Eur Savivaldybės biudžeto lėšų (9 600 val.\*4,76 = 45 696 Eur).

Dienos socialinės globos paslaugos suaugusiems neįgaliesiems su sunkia negalia teikiamos 17 neįgaliųjų. Per metus jiems suteikiama apie 14 242 šios paslaugos valandos.

2024 metams finansuojant šias paslaugas planuojamos lėšos – 109 800 Eur valstybės biudžeto specialiosios tikslinės dotacijos lėšų (15 000 val.\*7,32 = 109 800 Eur).

Organizuojant dienos socialinės globos paslaugas asmens namuose su sunkia negalia, paslaugų teikėjai nurodo, kad didėja socialinės srities darbuotojų darbo užmokestis, padidėjo transporto išlaidų dalis, susijusi su paslaugų teikimu (kai kompensuojama darbuotojų automobilių, naudojamų socialinių paslaugų teikimui, kuro ir amortizacijos išlaidos), skiriama daugiau lėšų darbuotojų mokymams. Dienos socialinės globos paslaugos suaugusiems neįgaliesiems su sunkia negalia jų namuose teikiamos 40 neįgaliųjų. Per metus jiems suteikiama apie 9 948 šios paslaugos valandos.

2024 metams finansuojant šias paslaugas planuojamos lėšos – 153 840 Eur valstybės biudžeto specialiosios tikslinės dotacijos lėšų (12 000 val.\*12,82 = 153 840 Eur).

Socialinių paslaugų finansavimo šaltiniai:

* asmens mokėjimo dalis, nustatyta vadovaujantis teisės aktais, reglamentuojančiais minėto dydžio nustatymą;
* Savivaldybės biudžeto ir valstybės biudžeto specialiosios tikslinės dotacijos Savivaldybės biudžetui, asmeniui su sunkia negalia socialinei globai organizuoti, dalis.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.**

Rengiant šį sprendimo projektą finansavimo dydžiai už socialines paslaugas išnagrinėti atsižvelgiant į Socialinių paslaugų priežiūros departamento prie Socialinės apsaugos ir darbo ministerijos informaciją apie per 12 paskutinių mėnesių (iki 2023 m. vasario 1 d.) savivaldybėse pirktų ar finansuotų socialinių paslaugų vidutines kainas, Socialinių paslaugų centro ir kitų įstaigų, teikiančių šias paslaugas, nustatytas kainas. Paslaugų, kurių neteikia Savivaldybės biudžetinės įstaigos, tačiau šių paslaugų teikimą Savivaldybė privalo užtikrinti, siūloma tvirtinti paslaugų teikėjų pateiktais paskaičiavimais.

Lentelėje pateikti duomenys, kuriais buvo vadovaujamasi siūlant nustatyti maksimalius socialinių paslaugų finansavimo dydžius:

|  |  |  |  |  |  |
| --- | --- | --- | --- | --- | --- |
| Socialinės paslaugos pavadinimas | SPPD informacija apie vidutines kainas savivaldybėse  (iki 2023-02-01) | | Paslaugų teikėjų/teisės aktu nustatytos kainos ir  mato vnt.:  km. – kilometras  d. – diena  p. – para  val. – valanda  mėn. – mėnuo | Siūloma | |
| **Socialinės priežiūros paslaugos** | | | | | |
| Pagalba į namus | Vid. 8,18 Eur/val.  Min. 2,90 Eur/val.  Maks. 14,50 Eur/val. | | 9,00 Eur/val. 11,50 Eur/val.  12,91 Eur/val. | **11,14 Eur už valandą** | |
| Socialinių įgūdžių ugdymas, palaikymas ir (ar) atkūrimas socialinių paslaugų įstaigoje | Vid. 8,30 Eur/val.  Min. 1,41 Eur/val.  Maks. 26,44 Eur/val. | | Be maitinimo 4,26 Eur/val. | **4,26 Eur už valandą** | |
| Kai maitinama vieną kartą – 4,57 Eur/val. | **4,57 Eur už valandą** | |
| Kai maitinama du kartus – 4,76 Eur/val. | **4,76 Eur už valandą** | |
| Socialinė reabilitacija neįgaliesiems bendruomenėje | Vid. 61,89 Eur/val.  Min. 57,15 Eur/val.  Maks. 90,50 Eur/val. | | Patvirtinta kaina  ne mažesnė kaip 0,35 BSI per mėn. | **19,25 Eur per mėnesį** | |
| Apgyvendinimas apsaugotame būste | Vid. 663,90 Eur/ mėn.  Min. 395,00 Eur/mėn.  Maks. 975,00 Eur/mėn. | | 600,00 Eur/mėn. AB Telšiuose  835,00 Eur/mėn. AB Plungėje | **835,00 Eur per mėnesį** | |
| Vaikų dienos socialinė priežiūra | Su negalia | Vid. 108,20 Eur/mėn.  Min. 30,00 Eur/mėn.  Maks. 421,43 Eur/mėn. | Patvirtinta kaina  ne mažesnė nei 1,5 BSI per mėn. | **85,00 Eur per mėnesį** | |
| Kiti | Vid. 90,33 /mėn.  Min. 30,00 Eur/mėn.  Maks. 421,43 Eur/mėn. | Patvirtinta kaina  ne mažesnė nei 0,7 BSI per mėn. | **40, 00 Eur per mėnesį** | |
| **Socialinės globos paslaugos** | | | | | |
| Dienos socialinė globa socialinių paslaugų įstaigoje | Suaugusiems asmenims su sunkia negalia | Vid. 6,98 Eur/val.  Min. 3,15 Eur/val.  Maks. 12,42 Eur/val. | Be maitinimo –  6,82 Eur/val. | | **6,82 Eur už valandą** |
| kai maitinama vieną kartą per dieną – 7,14 Eur/val. | | **7,14 Eur už valandą** |
| kai maitinama du kartus per dieną – 7,32 Eur/val. | | **7,32 Eur už valandą** |
| Dienos socialinė globa asmens namuose | Suaugusiems asmenims su sunkia negalia | Vid. 10,15 Eur/ val.  Min. 4,71 Eur/val.  Maks. 21,80 Eur/val. | 10,00 Eur/val.  13,50 Eur/val.  14,97 Eur/val. | | **12,82 Eur už valandą** |

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.**

Pridedamas.

**7. Sprendimo projekto antikorupcinis vertinimas.**

Vadovaujantis Lietuvos Respublikos korupcijos prevencijos įstatymo 8 straipsnio 1 dalies 18 punktu atliekamas antikorupcinis vertinimas. Pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą išsiųsti Plungės socialinių paslaugų centrui. Taip pat sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

PRIDEDAMA:

1. Plungės socialinių paslaugų centro 2023 m. lapkričio 28 d. rašto Nr. S-1988 (1.10) „Dėl teikiamų socialinių paslaugų įkainių tvirtinimo“ kopija, 5 lapai.

2. VšĮ „Nacionalinis socialinės integracijos institutas“ 2023 m. lapkričio 15 d. rašto Nr. SEN-23-1197 „Dėl pagalbos į namus ir dienos socialinės globos namuose įkainio“ kopija, 2 lapai.

3. VšĮ ,,Nuoširdus rūpestis“ 2023 m. kovo 22 d. rašto Nr. SD-193 „Dėl kainos apskaičiavimo pagrindimo“ ir 2023 m. spalio 31 d. rašto NR-SD-30 „Dėl kainos apskaičiavimo pagrindimo“ kopijos, 2 lapai.

4. NVO Žemaitijos psichikos negalią turinčių žmonių klubo „Telšių atjauta“ 2023 m. lapkričio 29 d. rašto Nr. 132 „Dėl socialinių paslaugų kainų nustatymo 2024 m.“ kopija, 3 lapai.

5. Lietuvos Respublikos Socialinės apsaugos ir darbo ministro 2023 m. gruodžio 4 d. įsakymo Nr. A1-786 ,,Dėl Lietuvos Respublikos Socialinės apsaugos ir darbo ministro 2022 m. gruodžio 16 d. įsakymo Nr. A1-853 „Dėl socialinės reabilitacijos neįgaliesiems bendruomenėje finansavimo iš Lietuvos Respublikos valstybės biudžeto lėšų tvarkos aprašo patvirtinimo“ pakeitimo“ kopija, 6 lapai.

6. Lietuvos Respublikos Socialinės apsaugos ir darbo ministerijosel. laišku pateikta informacija dėlsiūlomų vaikų dienos socialinės priežiūros paslaugų finansavimo nuostatų pakeitimo, 1 lapas.

7. <https://sppd.lrv.lt/lt/veiklos-sritys/socialiniu-paslaugu-vidutines-kainos>

8. <https://e-seimas.lrs.lt/portal/legalAct/lt/TAP/56634320007a11eebc0bd16e3a4d3b97>

Šis tarybos sprendimo projektas suderintas su Plungės socialinių paslaugų centro direktore Odeta Misiūniene.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Plungės rajono savivaldybės administracijos

Socialinės paramos skyriaus vedėjaJolanta Puidokienė

Plungės rajono savivaldybės administracijos

Socialinės paramos skyriaus vyr. specialistė Kristina Karalienė